O‘zbekiston Respublikasi prezidentining 2019 yil 7 yanvardagi PQ-4097-son qarori bilan Toshkent shahridagi Amiti Universiteti tashkil etildi. Bu haqda Oliy va o‘rta maxsus ta’lim vazirligi xabar bermoqda. Qayd etilishicha, universitetda axborot-kommunikatsiya texnologiyalari sohasida, birinchi navbatda, dasturiy ta’minotni ishlab chiqish, axborot tizimlari va kompyuter tarmoqlarini boshqarish bo‘yicha xalqaro standartlar darajasida yuqori malakali mutaxassislar tayyorlanadi. Universitetning ta’lim faoliyati 2019/2020 o‘quv yilidan boshlanadi. Universitetda o‘qishni tamomlagan bitiruvchilarga O‘zbekiston Respublikasida oliy ma’lumot to‘g‘risidagi hujjat sifatida e’tirof etiladigan Amiti Universitetining (Hindiston Respublikasi) belgilangan namunadagi diplomi beriladi. Eslatib o‘tamiz, avvalroq Toshkent shahrida Amiti Universiteti tashkil etilishi xabar berilgandi.